section_heading: Kolonizacija i obraćenje
paragraph_text: Početkom 17. st. Španjolci su kolonizirali Guam, Karoline i Sjeverne Marijane. Ta područja nazvali su "Španjolska Istočna Indija", a njima su upravljali iz Španjolskih Filipina. U vezi s Marijanskim otocima postoji jedna zanimljiva i povijesno točna priča. Španjolski isusovački misionar Diego Luis de San Vitores, koji je 1662. posjetio otoke, uvjerio je 1665. španjolskog kralja Filipa IV. i kraljicu Marijanu da pošalju katoličku misiju na otoke. Kad je kralj Filip IV. preminuo, misionar San Vitores nazvao je otoke Marijanskim otocima u čast njegove udovice, kraljice Marijane.